ועדת הכלכלה, כנסת 20, פרוטוקול מספר 263, 2016-06-27 09:30

איתן כבל: חברים, בוקר טוב.

איתן כבל: אני לא במקום פה עכשיו, איך אומרים?

איתן כבל: – ביקשו ממני, אהרון, אני מכיר את הנושא הזה יותר טוב מכל אלה שיושבים פה.

איתן כבל: אני כתבתי את הכללים הראשונים שעליהם אתם מתבססים.

איתן כבל: כתבתי אותם במו ידי, אז אני מבקש.

איתן כבל: בוקר טוב לכולם.

איתן כבל: גברתי מנהלת הוועדה, היועצת המשפטית, דובר, רשמת, חברי חברי הכנסת, חבר הכנסת אילן גילאון, חברי, שאני שמח לפגוש בך כאן.

איתן כבל: אורחים נכבדים, באמת נכבדים, תושבי כפר שלם ונציגי כפר שלם, שאני מכיר אותם הרבה מאד שנים, מלווה אותם הרבה מאד שנים ולכן, אני מרשה לעצמי גם להיות אמוציונאלי בתהליך הזה.

איתן כבל: יש דברים שאני אומר שאני מוכן ללמוד מכל אחד שיש לו לבוא ולהגיד לי ולספר לי את זה.

איתן כבל: אני מכיר באמת את הכפר.

איתן כבל: כשהייתי לצדו של רבין, זכרונו לברכה, הייתי בסיור הזה כשהוא קרא לסיור הזה כמו ג'באליה.

איתן כבל: הייתי לידו, הכנתי לו את התיק סיור.

איתן כבל: ובהתגלגל העניינים, יושבים כאן חברים מכובדים שיודעים את זה, מי שישב יותר, אני מרשה לעצמי לומר בצורה ברורה, בכל הכבוד לכולם - מי שלקח את נושא כפר שלם ושם אותו על סדר היום במשרד הבינוי והשיכון והממשלה היה עבדכם הנאמן.

איתן כבל: אני אומר את זה שכל הכללים שהיום מונחים כאן בצורה כזאת, חוק כזה, דב, או אחרים, מבוסס על דברים שכתבתי עם עט כדורי כחול.

איתן כבל: - -

נאוה בוקר: אז אני בטוחה שתשמח לקדם אותו.

איתן כבל: - - לכן, אני אומר את זה בשני דברים: אני עברתי על החוק.

איתן כבל: אני מאד מקווה, ואני אומר את זה לך, חברתי, ואת חברה שלי לפני הכל, ואני אומר את זה בוודאי לדב שמלווה את זה ולאילן שמלווים את זה.

איתן כבל: אני זוכר, אני כבר לא זוכר כמה שנים אפילו - -

דב חנין: זהו, אנחנו רוצים לעבור לנושאים אחרים.

דב חנין: אנחנו רוצים לגמור את זה כבר.

איתן כבל: אני אומר לכם: אני אומר כאן, אני עדין לא רואה את האוצר ואת הקואליציה עומדים מאחורי החוק כמו שהוא כאן.

איתן כבל: לכן, כפי שאני אמרתי, בוקר טוב גברתי.

איתן כבל: ברוכה הבאה.

איתן כבל: אני אומר את זה כי באמת אני בא ממקום של לרצות לראות איך מקדמים את הדבר הזה.

איתן כבל: אבל אני גם אומר לך, אני ארצה שיחה ופגישה גם עם דוד ביטן כיו"ר הקואליציה וגם כמי שאמון על העניין הזה כדי לא לייצר חס וחלילה, אני לא רוצה להשלות פה אף אחד - אני לא מתכוון ללכת למהלכים שיהיו אות מתה.

איתן כבל: שאנחנו נעביר חוק ובסוף, איך אומרים אחר כך?

איתן כבל: שכל אחד ילך, יחפש את החברים שלו.

איתן כבל: כיוון שאני עברתי על החוק ואני יודע מה המשמעויות הכספיות הנובעות מהחוק – אני אומר עכשיו לא מעמדה, אני לא מביע עכשיו עמדה אישית של בעד או נגד.

איתן כבל: אני רק שם את הדברים כי אני לא ארצה, חס וחלילה, ואיך אומרים בתימנית?

איתן כבל: אתם כולכם פה תימנים – אני לא אגיד את זה בתימנית אפילו כדי שהפרוטוקול לא יתבלבל.

איתן כבל: אני לא רוצה לייצר מצב שבו אתם תצאו כאילו שמחים, ובסופו של עניין כולם "עובדים" עליכם, כמו שזה מתקיים עד היום.

איתן כבל: לכן, אני רוצה לומר מילה – אני נותן לך אהרון, אני יודע מה אתם עוברים בתוך התהליך הזה, ואצתם יודעים שליוויתי אתכם ואני מלווה אתכם כל השנים האלה.

איתן כבל: מה שאני מנסה להגיד, לפני שאני פותח את הדיון, זה את הדבר הבא: אין מצב שאני יודע, גם אם אני רוצה לעזור לכם, אין מצב שאפילו בהקראה – שאני אומר:

איתן כבל: סעיף זה וזה, מי בעד, מי נגד ואני מעביר אותו ואני אומר: אוקי, העברנו את זה בקריאה ראשונה.

איתן כבל: אני לא אעשה שקר בנפשי, עוד לא היה דבר כזה.

איתן כבל: והממשלה עצמה, בקריאה הטרומית הודיעה שהיא לא תומכת מעבר, לא סתם אני אמרתי, כיוון שבכל מקרה, גם המשמעויות הכספיות הנובעות מהחוק הזה, הן הרבה מעבר ל-5,000,000 שקלים.

איתן כבל: אתה יודע, אנחנו מכירים את הכללים - - -

נאוה בוקר: ולא היינו אמורים לקבל איזה שהן הסתייגויות עד עכשיו?

נאוה בוקר: לפני הדיון?

נאוה בוקר: הערות, לא משנה.

איתן כבל: נאוה, אני חתום על החוק, אני רוצה לעזור בחוק אבל דבר אחד: האוצר – יש פה נציגי אוצר?

נאוה בוקר: חייבים להיות.

<קריאה: איתן, יש פה הטעייה גדולה.

איתן כבל: אני אתן לך - -

<לאה ורון: רשום נציג משרד האוצר דניאל מלצר.

<לאה ורון: אנחנו מיד נברר מה קרה אתו.

איתן כבל: אוקי.

איתן כבל: אני אפתח את הדיון קודם כל - -

<לאה ורון: איגי פז פה?

<איגי פז: כן.

איתן כבל: אני אתן לנאוה, כי בכל זאת היא מובילה את הצעת החוק, והכבוד הוא קודם כל שלה, להוביל את החוק.

נאוה בוקר: דב הוביל אותו שנים אבל.

נאוה בוקר: ..

איתן כבל: - - אחרי זה אני אתן לך, דב חברי, ולכל הח"כים אבל אחרי דב ידבר אהרון מדואל.

איתן כבל: בבקשה נאוה.

נאוה בוקר: החוק הזה אמור לתקן עוול מאד גדול שנגרם לתושבי שכונת כפר שלם בדרום תל-אביב.

נאוה בוקר: במשך חמישה עשורים נעשו ניסיונות מצד כל מיני רשויות וגורמים פרטיים, רצו לפנות את המתחם ולבנות במקום שכונת מגורים חדשה.

נאוה בוקר: הרי רוב המשפחות הגיעו לשכונה הזאת כשעלו לארץ, בעידוד הממשלה וזה הבית הטבעי שלהם.

נאוה בוקר: היו כמה מאות פינויים מוצלחים בשנות ה-90 אבל תהליך הפינוי הואט, בעיקר משום שהגורמים שהיו אמונים על פינוי השכונה הפסיקו להציע פיצויים ראויים לתושבים שנשארו בה.

נאוה בוקר: לאחרונה, אני יודעת על זה שבוצעו מספר פינויים של תושבים וזאת בלי שהובטחה הזכות שלהם לפיצויים נאותים.

נאוה בוקר: לצערי, המפונים האלה מצאו את עצמם בין-לילה ללא קורת גג.

נאוה בוקר: לאחר שאני שמעתי את המצוקה של התושבים החלטנו להגיש הצעת חוק בנושא.

נאוה בוקר: הצטרפו אלי גם יושב ראש הוועדה איתן כבל ודב חנין ויעקב מרגי ונוספים, והחלטנו - -

איתן כבל: וגם את הצעת החוק שהניחה נורית, שצורפה להצעת החוק.

נאוה בוקר: כן, היא תדבר על זה אני מניחה.

נאוה בוקר: אני חושבת שצריך לפתור את הבעיה הזאת בחקיקה ראשית כדי לסיים את הסאגה הזאת שנמשכת כל כך הרבה שנים.

נאוה בוקר: החוק הזה בסך הכל מבקש להסדיר את הזכויות של תושבי כפר שלם לפיצויים תמורת פינוי הנכסים שמוחזקים על ידם, ולהבטיח שהם באמת יזכו לפיצוי הולם.

נאוה בוקר: תודה רבה.

איתן כבל: תודה לך.

איתן כבל: דב, בבקשה.

דב חנין: תודה לך אדוני היושב ראש.

דב חנין: תודה לחברתי, חברת הכנסת נאוה בוקר, שמובילה עכשיו, בכנסת הזאת, את המאמץ שלנו להסדיר סוף סוף את הפרשה של כפר שלם.

דב חנין: וכשאני אומר: תודה לך אדוני היושב ראש, אני לא רק מתכוון לתודה על רשות הדיבור, אני חושב שמגיעה לך הרבה תודה על התרומה שלך עוד מאותם ימים היסטוריים של ממשלת רבין.

דב חנין: אתה היית בחור צעיר ונמרץ, נשארת נמרץ - -

אמיר אוחנה: עדין נמרץ ועדין צעיר.

דב חנין: - - נשארת נמרץ, נשארת צעיר, ואני - -

איתן כבל: תגיד את זה לגב שלי כשאני מרים דברים.

דב חנין: בכל מקרה, ויש לך זכויות גדולות באותו מסמך שאתם גיבשתם בשנת 96, שהוא היום עבורנו - -

איתן כבל: הוא גובש לפני.

איתן כבל: 96 זה היה קו פרשת המים, המועד שבו - -

דב חנין: קו הסיום.

דב חנין: המסמך הזה עבורנו הוא מפת דרכים שדרכה אנחנו יכולים לפתור את הסבך הזה של כפר שלם.

דב חנין: אני אומר את הדברים, אדוני היושב ראש, מכיוון שאני מלווה גם מאבקים במקומות אחרים, גבעת עמל, שכונת הארגזים, כל מיני מקומות בארץ.

דב חנין: ואני אומר לך שבזכות אותו מסמך שאתם גיבשתם ב-96, אנחנו נמצאים היום במצב, בכפר שלם, הרבה יותר טוב.

דב חנין: אנחנו נמצאים בנקודת פתיחה הרבה יותר מעשית מאשר המצב שלנו במקומות אחרים, שגם בהם מתנהלים מאבקים צודקים.

דב חנין: את הדבר הזה, את הפלטפורמה הזאת שאתם יצרתם ב-96 חייבים לנצל.

דב חנין: חייבים לנצל כדי להביא אתה עניין הזה לסיום.

דב חנין: עכשיו, אני שמעתי את דבריך בפתיחת הדיון, ואני רוצה להתייחס אליהם כלפי הבשלות של החוק הזה: יש לנו בעצם שלוש שאלות: יש שאלה שאליה התייחסת, אדוני היושב ראש, והיא שאלה שכולנו נצטרך להתגייס למאמץ אליה, והיא שאלת הבשלות הפוליטית.

דב חנין: בסוף חוק כזה מגיע למליאה, הוא צריך תמיכה של הממשלה, הוא צריך תמיכה של האופוזיציה ותמיכה של הקואליציה.

דב חנין: נמצאים אתנו פה נציגי הוועד של כפר שלם, שאני רוצה באמת להגיד בהזדמנות הזאת, שזאת דוגמה של התארגנות תושבים שיודעת לעבוד, עובדת בצורה מאד שקולה, מאד עניינית, בלי התלהמות, עם רגלים על הקרקע אבל מקדמת באופן שיטתי את הפתרון של הבעיה של הכפר.

דב חנין: אני אומר את הדברים מכיוון שפה כולנו נצטרך ביחד להתגייס למאמץ כדי באמת להביא את הקואליציה, את הממשלה, את משרדי הממשלה, לתמיכה בחקיקה.

דב חנין: הבשלות הפוליטית, אדוני היושב ראש אתה צודק, צריך לעבוד עליה ביחד.

דב חנין: אם נעבוד עליה ביחד, אני מאד אופטימי שגם נצליח.

דב חנין: אבל אחרי שאני אומר את המשפט הזה על הבשלות הפוליטית, אני רוצה להגיד, אדוני היושב ראש, משפט על הבשלות המשפטית, ולומר לך שהחוק הזה לחלוטין בשל לקריאה ראשונה.

דב חנין: לפעמים יש מצבים, אני מכיר את גישתה של היועצת המשפטית של הוועדה שלנו, שהיא אומרת תמיד: אני לא רוצה להביא לקריאה ראשונה דברים שהם "חצי אפויים".

דב חנין: אני מבין, אני מכיר את הגישה הזאת ואני גם מכבד אותה.

דב חנין: זו לא הגישה בכל הוועדות, זו הגישה בוועדת הכלכלה.

דב חנין: אבל במקרה של החוק הזה, הוא חוק "אפוי".

דב חנין: הוא חוק "אפוי" ברמה הנכונה והמתאימה כדי לעבור קריאה ראשונה בכנסת.

דב חנין: תקראו את החוק.

דב חנין: הוא חוק רציני, הוא חוק מקצועי, הוא לא חוק שנעשה ככה כדי להצהיר הצהרת חוק.

דב חנין: הוא באמת חוק שנותן פתרון, ומגדיר את הפתרון הזה בצורה מאד מעשית.

דב חנין: והשאלה של הבשלות החקיקתית של החוק מביאה אותי גם לשאלה של הבשלות המעשית של החוק.

דב חנין: אתה התייחסת, אדוני היושב ראש, לשאלת העלויות, ואני רוצה להגיד לך שהשאלה הזאת במקרה הזה לא קיימת.

דב חנין: אנחנו מדברים על קרקע מאד מאד יקרה בלב מטרופולין תל-אביב, אזור הכי יקר כמעט במדינת ישראל מבחינת קרקעות.

דב חנין: מדינת ישראל רוצה לפתח אותו, רוצה להקים שם בניינים, רוצה לייצר שם בניה רוויה.

דב חנין: היום חלק מהמקומות האלה הם מקומות שעדין אנשים חיים כמו שחיו לפני 20 ו-30 ו-40 שנה, במין בתים רעועים, דלים מאד, שהם נאחזים בהם אבל הם לא נאחזים בהם כדי למנוע את הפיתוח.

דב חנין: הם נאחזים בהם כי בינתיים אין פתרון אחר, כי בינתיים אף אחד לא נותן להם את מה שצריך לתת להם, דירה תמורת דירה ופתרון הוגן לפי הקריטריונים של 1996.

דב חנין: ולכן, גם ברמה המעשית, החוק הזה לגמרי בשל.

דב חנין: הוא חוק כלכלי, אין בו עלויות למדינה.

דב חנין: אין בו שום עלות.

דב חנין: המשק הזה של קרקעות כפר שלם יכול לפצות את כל האנשים בצורה הוגנת ולפתור את הדברים וכדומה.

דב חנין: אני אגיד לך, ביושר אבל, ממה אני מודאג: אני מודאג מהתמשכות הזמן.

דב חנין: אנחנו, אדוני היושב ראש, אתה, כמוני, הרי מכיר את זה.

דב חנין: אנחנו מלווים את הסיפור הזה שנים, וככל שהזמן עובר, אני רוצה להתווכח עם הגישה שאומרת שאם יש בעיה, תנו לבעיה לעמוד, אולי היא תירדם ונשכח ממנה והיא תעלם לנו לבד.

דב חנין: הבעיות האלה לא נפתרות.

דב חנין: הן לא הולכות לישון כשמשאירים אותן בצד.

דב חנין: להיפך, יש הצטברות.

דב חנין: אנחנו הופכים את הסיפור הזה ליותר ויותר ויותר מסובך.

דב חנין: ולכן, בשורה התחתונה, אדוני היושב ראש, אני מציע שהדיון הזה של היום יהיה דיון באמת שבו אנחנו נשאף לשמוע את כל הגורמים למרות שכבר היו דיונים כאלה בוועדות קודמות וכדומה אבל פעם שוועדת הכלכלה חוזרת לסוגיה הזו אחרי שנים, אני רק רוצה לומר לך ולמנהלת הוועדה, שהיא הזיכרון הארגוני שלנו בוועדה הזאת - -

<לאה ורון: גם.

<לאה ורון: גם.

דב חנין: - - שהצעת החוק הזאת בעצם נולדה כאן, בשולחן וועדת הכלכלה.

דב חנין: בכיסא שלך ישב חבר הכנסת דאז מושה כחלון, והוא אמר לכולנו: חברים יקרים, חייבת להיות חקיקה ואנחנו, בוועדת הכלכלה נקדם אותה.

דב חנין: ואני לקחתי את הדברים, הייתי חבר כנסת חדש וטרי, לקחתי אותם בהרבה התלהבות ואמרתי: כן, הוא צודק, אנחנו נקדם את זה בחקיקה.

דב חנין: אני פונה אליכם, נציגי משרד האוצר: חשוב שתסתכלו על הפרוטוקול הזה, תראו לשר האוצר את דברי חבר הכנסת משה כחלון שאמר אותם אחרי שהוא למד את הנושא והוא הבין שזו הדרך היחידה לקדם את העניין.

דב חנין: נדמה לי שיש לחבר הכנסת כחלון קשר מסוים לשר האוצר, ואני מקווה שבעזרת הקשר הזה נוכל לקדם את העניין.

איתן כבל: או שבשנה הזאת הוא כבר למד את המשפט: דברים שרואים משם...

דב חנין: הדבר היחיד שמטריד אותי, אדוני היושב ראש - -

איתן כבל: משפט אחרון דב.

איתן כבל: נתתי לך פשוט את הפריבילגיה של כל השנים שאתה עוסק בזה.

אילן גילאון: אין לי מה לדבר יותר.

אילן גילאון: הוא מדבר, חבל על הזמן.

<לאה ורון: אתה תמצא...

איתן כבל: אני סומך עליך, אילן.

דב חנין: - - הדבר שמדאיג אותי, אדוני היושב ראש, שאנחנו נחמיץ את רגע הכושר הזה שיש לנו שר אוצר שהיה יושב ראש ועדת הכלכלה ורצה את החוק הזה, שיש לנו היום הסכמה רחבה קואליציה ואופוזיציה.

דב חנין: שיש לנו יושב ראש ועדת כלכלה שמכיר את הפרשה של כפר שלם באמת הכי טוב מכולם.

דב חנין: זה רגע של הזדמנות, ואת הרגע הזה של ההזדמנות בפוליטיקה אני יודע להבין, שרגעים של הזדמנות הם רגעים נדירים.

איתן כבל: תודה דב ידידי.

אמיר אוחנה: רק עצה קונסטרוקטיבית: אם אנחנו רוצים שזה גם יצליח, בא לא נקרא לזה "מפת דרכים", דב.

דב חנין: אוקי, אני מוכן לוותר על הביטויים.

דב חנין: אמיר, בא תמצא לנו שם אחר וכולנו נתאחד.

יעל כהן-פארן: גם לא "מתווה".

<לאה ורון: עוד מעט לא יישארו לכם מילים.

איתן כבל: לא יישארו מילים, הכל בווטו.

יעל כהן-פארן: נמציא חדשות.

אילן גילאון: נקרא לזה "זכות היסטורית".

איתן כבל: אהרון ואחרי זה אילן, בסדר?

איתן כבל: אהרון בבקשה.

<אהרון מדואל: בוקר טוב לכל חברי ועדת הכלכלה, ובראשם ליו"ר ועדת הכלכלה איתן כבל.

<אהרון מדואל: אני מברך את חברת הכנסת נאוה בוקר, שהקימה בכנסת הנוכחית את הכפפה.

<אהרון מדואל: אנחנו כבר מ-2007 עם החוק הזה.

<אהרון מדואל: רק את חבר הכנסת דב חנין, אדם יקר מאד שמלווה אותנו בכל המאבקים, ראה את הפינויים הטראומטיים בכפר שלם, יודע על מה הוא מדבר.

<אהרון מדואל: את אילן גילאון, שגם אתנו במאבקים, שותף גם בגבעת עמל.

<אהרון מדואל: אמיר אוחנה, חבר כנסת חדש, צעיר ונמרץ שמצטרף אלינו, ואני מקווה שלא פספסתי פה אף אחד - -

<קריאות: נורית קורן, לידך.

<אהרון מדואל: נורית קורן, סליחה, שעכשיו מובילה - אתם רואים, רובם פה תימנים, שעכשיו מובילה את המאבק של ילדי תימן.

<אהרון מדואל: כל הכבוד לך נורית, כולנו שמחים ומדברים על זה כל השבוע בסיפור הזה.

<אהרון מדואל: עשית מהפך בנושא הזה במדינה, אין ספק.

<אהרון מדואל: עכשיו, איתן, לענייננו – כל מילה שאמרת היא בסלע.

<אהרון מדואל: היית בחור צעיר ועד היום אתה בחור צעיר ונמרץ, נראה עשר.

<אהרון מדואל: היית על הגבעות בכפר שלם אחת לשבועיים או כל חודש ואם לא, אחת לשבועיים.

<אהרון מדואל: מ-93, כשהיית בסיור עם רבין ועד 96 שהתחלף השלטון.

<אהרון מדואל: הובלתם שם מהלך מדהים של פינוי.

<אהרון מדואל: אם כפר שלם נהיה היום אחד האזורים המבוקשים בתל-אביב, מקום שמונה 40,000-50,000 איש זה הודות לך.

<אהרון מדואל: אנחנו יודעים שלמעלה מקבלים את ההחלטות, אתה היית איש ביצוע בשטח שהוביל את זה אחד לאחד, פתר את כל הבעיות.

<אהרון מדואל: היינו לא אחת ולא שתים במשרד השיכון במזרח ירושלים אתך, וגיבשת והכנת את מסמך הקריטריונים.

<אהרון מדואל: כל הדברים שלך הם אמת לאמיתה.

<אהרון מדואל: עכשיו אני רוצה להתייחס לנקודות שאולי עליהן אנחנו קצת חלוקים ואני רוצה להבהיר למה כן צריכה וחייבת לעבור היום קריאה ראשונה: דבר ראשון, שרבים רבים, רבים לא שמים אליו לב וזה מהות ולב העניין, ופה אני פונה ליועצת המשפטית של הוועדה, אני לא יודע אם היא נמצאת פה - -

איתן כבל: נמצאת.

<אהרון מדואל: שלום לך.

<אהרון מדואל: על כפר שלם יש חוק.

<אהרון מדואל: אזורי פינוי-בינוי כפר שלם, התשכ"ה-1995, בניגוד לכל שאר השכונות בארץ, בניגוד לכל המקומות בארץ שעליהם אין חוק, שאני יודע שכרגע עלו לכנסת ואני בעד ותומך בעד חקיקה בנושא שלהם, על כפר שלם יש חוק.

<אהרון מדואל: החוק קובע כל מיני פרמטרים לפינוי בכפר שלם.

<אהרון מדואל: הקריטריונים לפינוי בכפר שלם נגזרו מהחוק הזה.

<אהרון מדואל: בהגדרה הסופית שלו הוא קבע דיור חלוף החוק הזה.

<אהרון מדואל: אם ניכנס למספרי החלקות והגושים בכפר שלם, נראה שב-99% מהם רשום הערת אזהרה – חוק פינוי בינוי כפר שלם.

<אהרון מדואל: אלא מאי?

<אהרון מדואל: כשאנחנו מגיעים לבתי משפט, והחוק הזה מגן עלינו במידה מסוימת ורבה, קוראים לחוק הזה "אות מתה" השופטים.

<אהרון מדואל: יש רשות פינוי במשרד השיכון שלא מתייחסים אליה בכלל.

<אהרון מדואל: הבנת?

<אהרון מדואל: אנחנו באנו פה היום לדבר מאד מאד פשוט, ובאנו מ-2007, אחרי שדיברנו עם יו"ר ועדת הכלכלה דאז ובתפקידו שר האוצר כיום, משה כחלון, לעשות תיקון לחוק פינוי בינוי.

<אהרון מדואל: אנחנו לא מבקשים חוק חדש, זה סך הכל תיקון לחוק.

<אהרון מדואל: והתיקון הזה מתבסס על מספר עקרונות יסודיים, שלא סותרים ולדעתי אני לא יודע אם לאנשי האוצר אגב יש "סיי" בנושא הזה.

<אהרון מדואל: הם כמובן צריכים לבוא לומר את עמדתם, אבל לדעתי אין להם עמדה.

<אהרון מדואל: החוק מדבר על משק כספי סגור בכפר שלם.

<אהרון מדואל: משק כספי סגור.

<אהרון מדואל: הפינוי – אם תושב יקבל אגורה או אם הוא יקבל מיליון, לא עולה אגורה לקופת המדינה.

<אהרון מדואל: זאת החלטת ממשלה מזמן שרון, משנות ה-80, שכפר שלם מתנהל כפרויקט משק כספי סגור, זה החלטת מנהל, ממ"י, החלטה ידועה.

<אהרון מדואל: זה לא עולה שקל לקופת המדינה החוק.

<אהרון מדואל: כך שלבוא בהפחדות של חמישה מיליארד ועשרה מיליארד ושלושים מיליארד, אין להם על מה לסמוך.

<אהרון מדואל: יתכן שהקרקע תהיה שווה עוד שנה מבחינת דיור גם מאה מיליארד.

<אהרון מדואל: זה לא קשור, זה לא רבותא בכלל.

<אהרון מדואל: החוק מדבר על משק כספי סגור, כמו שאמרתי.

<אהרון מדואל: מדובר על תיקון לחוק כפר שלם בניגוד למקומות אחרים - -

נאוה בוקר: הנה יו"ר הקואליציה, רצית פגישה אתו.

<אהרון מדואל: - - אני מברך את דוד ביטן יו"ר הקואליציה, אני מקווה שהוא יסיע לנו.

<אהרון מדואל: הוא גם ידיד נאמן של כפר שלם.

<אהרון מדואל: היום, תקשיבו: תושבי כפר שלם, אני לא רוצה להיות רגשני ומליצי אבל "אינף איז אינף".

<אהרון מדואל: מה זאת אומרת?

<אהרון מדואל: על כפר שלם, השונאים ואנשי הזדון שרוצים לנשל את הזכויות, ואני קושר את זה נורית, כשיש חטיפת ילדים יש גם חטיפת קרקעות, ואלה שחושבים שהם תושבי כפר שלם ואלה שלקחו בזמנו את הילדים באים מאותו סיפור בדיוק.

<אהרון מדואל: צר לי שאני אומר את זה אבל זה אותה רמה ואותו עיקרון.

נורית קורן: נכון.

<אהרון מדואל: זה לא משתנה כל השנים.

<אהרון מדואל: שמעת מה אמרתי, איתן?

<אהרון מדואל: חטיפת ילדים ושדידת קרקעות זה בא מאותו סיפור.

<אהרון מדואל: והיום הגעת פה לצומת דרכים נדירה.

<אהרון מדואל: יושב היום במשרד האוצר שר, שהוא, יש לנו את הפרוטוקול של הכלכלה, כולם יודעים את זה, שהוא בעצם הוביל את החקיקה ואמר שהפתרון בעניין הזה זה רק חקיקה.

<אהרון מדואל: יושב בתפקיד יו"ר ועדת הכלכלה שהוביל את מהלך הפינויים הגדול בכפר שלם.

<אהרון מדואל: יושבים פה היום ח"כים חברתיים מאי פעם.

<אהרון מדואל: אנחנו דיברנו עם אביגדור יצחקי בישיבה לפני פסח, ואביגדור יצחקי אמר לנו באופן ברור וחד-משמעי, והדברים מתועדים: אני תומך בחוק כפר שלם.

<אהרון מדואל: תומך בחוק.

<אהרון מדואל: דיברנו גם אתך.

<אהרון מדואל: אמרת לי: רבותי, דיברתי עם האוצר והדברים מתואמים, תנו לי את הזמן.

<אהרון מדואל: הבטחתם בפגרה, לא הסתייע, אחרי הפגרה.

<אהרון מדואל: אמרתי, אני אעביר לכם את זה.

<אהרון מדואל: בינתיים, כל עוד שאנחנו מדברים - -

איתן כבל: אני רוצה להעיר לפרוטוקול אהרון, שאני התעקשתי לקיים את הדיון היום.

איתן כבל: לא היה גורם שלא רצה לדחות את הדיון, בכל הכבוד אני אומר את זה לאוצר ולכולם.

איתן כבל: אני אומר את זה פה לא בהתרסה.

איתן כבל: אמרתי: חברים יקרים, אני לא כלי לשחק בהם.

איתן כבל: אל תשתמשו בי לשחק עם האנשים.

איתן כבל: נפגשתי גם עם האנשים בעירייה, עשיתי את כל העבודה הנדרשת כדי לבוא לכאן שאני יודע במה הדברים אמורים.

איתן כבל: לכן, תאמין לי, אני מפאת כבודכם, בין אלה ששומרים על כבודכם מבלי להגיד את כל - זה לא התעסקות, אין כאן שום התעסקות פוליטית, אין כאן שום התעסקות שמחלקת את הבית הזה לקואליציה-אופוזיציה אבל אין מה לעשות.

איתן כבל: בעניין הזה המשקל של הקואליציה בלהניע באמת, והדגש הוא על המילה "באמת" להניע את החוק היא מאד מאד משמעותית.

איתן כבל: בסדר?

איתן כבל: לכן אני אומר את זה לך בצורה כנה, חברי.

איתן כבל: אני מציע את הדבר הבא: אני מציע שניתן לחברים הנוספים לומר את הדברים שלהם.

איתן כבל: אני גם רוצה שתבין – אחרי שנשמע פה עוד שני ח"כים אנחנו נעבור לאוצר - -

<אהרון מדואל: איתן, עוד משפט אחד - - -

איתן כבל: אני אתן לך, אהרון.

איתן כבל: אנחנו ניתן לאוצר ולמשרד המשפטים לתת את התייחסותם.

איתן כבל: בוודאי, כולכם תדברו רק אני אומר שיהיה לכם כלי נוסף.

יוליה מלינובסקי: - - -

איתן כבל: רק הגעת, כבר... אני אגלה לך סוד: אל תצאי פראיירית שיגידו לך שעכשיו את הציר המרכזי אצלכם, ועכשיו את מתרוצצת ממקום למקום.

איתן כבל: ..

איתן כבל: הצעה של אהרון, עוד משפט.

יוליה מלינובסקי: היה לי מאד חשוב להגיע.

<אהרון מדואל: מה שאני רוצה לבוא ולומר, שנושא כפר שלם התפתח ורק בחקיקה.

<אהרון מדואל: אנחנו לא אומרים דברים בעלמא, אנחנו בעלי ניסיון.

<אהרון מדואל: אני גם לא חושש מהתארגנות קואליציונית כזאת או אחרת, ואני אומר לך, איתן, לדעתי תפקיד ועדת הכלכלה הוא להעביר את החוק בקריאה ראשונה.

<אהרון מדואל: את העימותים מול קואליציה-אופוזיציה - -

איתן כבל: לא, אנחנו לא - -

<אהרון מדואל: אני חושב שאנחנו מבקשים להעביר את זה לקריאה ראשונה.

<אהרון מדואל: את הסיפורים הקואליציוניים - -

איתן כבל: תודה אהרון.

<אהרון מדואל: לא, עוד משפט אחרון: היום יש ועדת משנה שלישית במספר שקמה לנושא כפר שלם.

<אהרון מדואל: שתי הוועדות האחרונות, מלבד הוועדה של אפי שטנצלר שהיתה ועדה סבירה, ניסו לנשל את תושבי כפר שלם.

<אהרון מדואל: יש ועדה שלישית היום שהולכת באותה דרך, ואנחנו שוב צריכים להגיב ולשלוח לה ניירות עמדה ומסמכים - - -

יעל כהן-פארן: סליחה אהרון, של מי הוועדה?

<אהרון מדואל: היום אביגדור יצחקי עומד כיו"ר הוועדה, מנכ"ל משרד הפנים.

<אהרון מדואל: זו וועדה שלישית במספר מ-2010.

איתן כבל: הוא דיבר אתי.

<אהרון מדואל: הועדה שלו, לפי הפרמטרים שהוא הציג לא תוביל לשום מקום ולא תסייע.

<אהרון מדואל: הכנסת חייבת לשגר מפה היום איתות ברור לכל הגורמים: הן לאוצר, הן למשפטים, הן לעיריית תל-אביב, לכל הגורמים המעורבים, שהחוק הזה יוצא לקריאה ראשונה.

<אהרון מדואל: יהיו בעיות קואליציוניות?

<אהרון מדואל: אני מאמין שבגיבוי ובסיוע כל החברים בבית ועם היכולות אנחנו נתגבר עליהן.

איתן כבל: תודה אהרון.

איתן כבל: אילן ביקש - - -

אילן גילאון: תן לנורית, היא ממהרת.

איתן כבל: לא יוליה.

איתן כבל: אני מתנצל.

איתן כבל: נורית הניחה את הצעת החוק שצירפנו אותה.

נורית קורן: אני אקצר שגם החברים שלי יוכלו לדבר כי גם דב חנין וגם חברתי נאוה בוקר אמרה את רוב הדברים.

נורית קורן: אני רוצה לומר שהגיעה שעת רצון.

נורית קורן: הגיעה שעת רצון.

נורית קורן: אנחנו כולנו מסכימים פה, הגיעה שעת רצון וגם בכנסת קמה בשבוע שעבר ועדה חדשה שנקראת "צדק חלוקתי".

נורית קורן: וזה בדיוק העניין - - -

דב חנין: עוד לא קמה.

איתן כבל: זה צדק חלוקתי לעומדים בראש הוועדה או - - -

נורית קורן: גם וגם.

אילן גילאון: מאז המצאת הגלגל לא היה כדבר הזה - אין צדק אחר חוץ מצדק חלוקתי.

אילן גילאון: תפסיקו לבלבל לי את הראש.

נורית קורן: נכון.

נורית קורן: ואנחנו מסכימים אתך אילן, ואני חושבת שהגיעה העת לאשר את החוק הזה ולפחות לרוץ אתו בקריאה ראשונה כי יש תביעות.

נורית קורן: יש אנשים שנמצאים בבג"ץ וזה מאד מאד חשוב שבג"ץ ידע שיש על הפרק את הצעת החוק הזאת.

נורית קורן: אני רוצה לומר לכם שאני מבקשת מהוועדה לצאת בקריאה לכל הגורמים הנוגעים בדבר, לא לפנות את האנשים.

נורית קורן: אם יש צווי פינוי, לא לפנות את האנשים כי אנחנו דנים ומעוניינים להעביר את החוק.

נורית קורן: ברגע שתהיה כאן הסכמה מסביב לשולחן, אנחנו נרוץ אתו.

נורית קורן: אתה מסכים אתי יושב ראש הוועדה, חברי איתן כבל?

איתן כבל: אני מקשיב לך.

נורית קורן: בקשב רב.

איתן כבל: את יודעת, אני בצד שלך אבל אני מאד נזהר, בכל זאת, כיושב ראש.

נורית קורן: אני מאד מבקשת שזאת תהיה הקריאה של הוועדה, לפחות בשלב הזה, עד שאנחנו נגיע לקריאה ראשונה, שאנחנו מבקשים לעצור כרגע את כל הפינויים ולהמתין.

נורית קורן: אנחנו מתכוונים שהחוק הזה יעבור לפחות את הקריאה הראשונה, ואנחנו נשתדל שזה ירוץ הרבה יותר מהר.

נורית קורן: אם יש אנשים שנמצאים עכשיו בתהליך משפטי זה או אחר, זה הדבר החשוב ביותר.

נורית קורן: אני חושבת שהגיע הזמן שגם מקומות שנמצאים בשוליים של תל-אביב, ולאו דווקא תל-אביב – ושימו לב, כל המקומות שגרים שם שהיו מעברות ולשם הביאה המדינה את האנשים, כל האדמות האלה פתאום תפסו תאוצה ושוות ויקרות מפז, לא יתכן שהאנשים האלה יצאו בלי שום פיצוי.

נורית קורן: תודה.

איתן כבל: תודה גברתי.

איתן כבל: אני רק רוצה, לפני שאני עובר לדוברת הבאה, להעלות את ההצעה למיזוג שתי הצעות החוק - - -

<לאה ורון: שתי הצעות החוק של חברת הכנסת בוקר וקבוצת חברי כנסת ושל חברת הכנסת קורן, שהיא לבד.

איתן כבל: מי בעד, ירים את ידו?

איתן כבל: בעד – הרוב

איתן כבל: נמנעים – אין

איתן כבל: המיזוג אושר.

איתן כבל: תודה רבה.

איתן כבל: יוליה, בבקשה.

יוליה מלינובסקי: תודה רבה לך אדוני היושב ראש, היה לי מאד חשוב להיכנס לדיון הזה למרות שאני לא חברה בוועדה שלך, הנושא מאד קרוב ללבי.

יוליה מלינובסקי: זה בעצם המנוע הכלכלי שיכול להניע את המדינה כלכלית וגם חברתית.

יוליה מלינובסקי: אבל יש לי כמה שאלות: קודם כל, שמעתי והקשבתי לדבריך, ואני לא מסכימה אתך.

יוליה מלינובסקי: אתם כל פעם מוציאים את השד העדתי הזה, זה כפר שלם, זה משהו אחר, זה שכונה אחרת, אין קשר בין הדברים - -

<קריאות: יש קשר ישיר, סליחה.

נורית קורן: השד העדתי מונח על השולחן, סליחה.

<קריאה: יש קשר ישיר.

נורית קורן: רק אתמול ראיתי שהיה כתוב שכל אלה שבאים על רקע סוציואקונומי נמוך לא עברו את בחינות הפסיכומטרי אז בבקשה.

איתן כבל: למה?

איתן כבל: אתם רוצים שאני אהיה פה לבד עם חברי הכנסת?

איתן כבל: לא מכובד.

יוליה מלינובסקי: אני מצטערת נורית, זו דעתי, את יכולה לא להסכים עם זה אבל את לא צריכה לצרוח עלי.

יוליה מלינובסקי: מצטערת.

יוליה מלינובסקי: היום זה כפר שלם, מחר זה מקום אחר.

יוליה מלינובסקי: יש לנו המון שכונות ברחבי הארץ, שכונות ישנות ומוזנחות שדרושות טיפול.

יוליה מלינובסקי: ופינוי בינוי, אני הייתי הרבה שנים חברה בוועדה לתכנון ובנייה אז אני מכירה את הנושא, אני מכירה את החוקים והנושא קרוב ללבי.

יוליה מלינובסקי: זה יכול לסייע גם לכלכלת מדינת ישראל וזה גם כן מסייע לאנשים שעוברים את ההליך הזה, להגיע לרמה סוציואקונומית אחרת כי יש הבדל לקבל דירה חדשה או להיות בשכונה לא מי יודע מה.

יוליה מלינובסקי: עכשיו, יש לי שאלות.

יוליה מלינובסקי: אני מצטערת שאני מתפרצת באמצע אבל השאלות שלי הן כאלה: איך ישפיע החוק הזה על פינוי בינוי בכל הארץ?

יוליה מלינובסקי: כי אתה קובע פה קריטריונים שמחר שכונות אחרות יבקשו לאמץ, וזה יכה את כל התכנית הזאת - -

<קריאה: תזרקו את כולם.

איתן כבל: די, מספיק.

איתן כבל: המפריע הבא, אני אוציא אותו.

איתן כבל: מספיק.

איתן כבל: בסוף בסוף אני לא מכיר הרבה דיונים ש-99% מהאנשים נותנים את דעתם בעד החוק.

איתן כבל: אז יש קול, אני אלחם על הזכות שלו לומר אותה.

איתן כבל: אני מבקש לא להפריע.

איתן כבל: בבקשה.

יוליה מלינובסקי: - - כי מחר שכונה אחרת בעיר אחרת תרצה פינוי בינוי, וכפי שאנחנו יודעים הפרויקטים האלה מבוצעים על ידי אנשי עסקים פרטיים.

יוליה מלינובסקי: זה לא פרויקט של מדינה.

יוליה מלינובסקי: הוא צריך להיות בסופו של דבר כלכלי, נכון?

יוליה מלינובסקי: מה שנקרא "כדאיות כלכלית".

יוליה מלינובסקי: אתה יכול לקבוע פה קריטריונים שמחר זה יקרא לך כל הפרויקטים פינוי-בינוי בארץ, ואני מדברת על שכונות בראשון, בחולון, בכל המדינה.

יוליה מלינובסקי: צריך להבין שתמיד יש את הצעד הראשון.

יוליה מלינובסקי: אז אם יש תשובה איך זה ישפיע ומה ההשלכות כי זה מאד חשוב שכשמטפלים במשהו אחד, אנחנו לא רוצים לפגוע במשהו אחר כי משם החוק עולה כפר שלם.

יוליה מלינובסקי: מה עם האחרים?

יוליה מלינובסקי: תודה רבה כבוד היושב ראש.

איתן כבל: תודה לך יוליה.

איתן כבל: אילן גילאון, רצית קודם כל או שאתה רוצה לשמוע את נציג האוצר קודם?

איתן כבל: איך שנוח לך.

אילן גילאון: אני מכיר את התשובה של נציג האוצר וגם אין לי שום ביעה עם נציג האוצר.

אילן גילאון: לי יש בעיה עם שר האוצר.

אילן גילאון: אגב, אני לא ראיתי אף פעם שתפסו את שר האוצר במקלט של משרד האוצר, כבלו אותו בחבלים, היכו אותו ואמרו לו: תקבל את מה שאנחנו אומרים.

אילן גילאון: לא.

אילן גילאון: אבל אני רוצה לפתוח בדברי הערכה אליך, שלא לומר הערצה כי לימדו אותו לא להעריץ אנשים חיים כי הם עלולים לאכזב, אז קודם צריך לחכות שהם ימותו ואז להעריץ אותם.

אילן גילאון: ואני, ברצינות, מאד מעריך קודם כל את האחריות ואת האי-פופוליזם שאתה פה מציג את הדברים כי ככה הם, מתוך ידיעת הקורה סביבנו ומה יכולתנו וכדי לא לאכזב את האנשים.

אילן גילאון: אנחנו, חברים, נמצאים באותו דיון כבר שנים.

אילן גילאון: אני בדיון הזה, איתן, כמו שאתה יודע ואתם יודעים, היינו 2,000 או 3,000 או 5,000 פעמים, כמו שאתם יודעים, מאות אלפים של פעמים בדיוק באותו דיון.

אילן גילאון: בדיוק באותו דיון ומה אנחנו עושים ואיזה ימים נוראיים הם אלה שאנחנו צריכים להביא חוק כדי לקיים הגינות, שהיתה צריכה להיות מבוססת על תפיסת העולם שבה אנחנו חיים במדינה הזאת.

אילן גילאון: אותו הדין לגבי גבעת עמל, אותו הדין לגבי שכונת הארגזים, אותו הדין לגבי ליפתא, אותו הדין לגבי האחריות לתושבי מדינת ישראל.

אילן גילאון: ויוליה יקירתי, זה לא בעיה של פינוי ובינוי.

אילן גילאון: זו בעיה של הסתכלות על בני אדם ומה האחריות שלנו כלפיהם.

אילן גילאון: במקרה הזה, זה לא עולה כסף, על הכיפק, ודב דיבר על זה, שיש גם מה שנקרא שמן הקרקע אפשר להוציא גם זכויות באוויר.

אילן גילאון: אפשר לעשות המרות אין סוף.

אילן גילאון: אם מקבלים את האחריות ולא משאירים כל תושב לבדו מול אנשים שהם טיקונים ולווייתנים גדולים שזה לא כוחות להשאיר את זה ככה.

אילן גילאון: זה כל מה שאנחנו מדברים.

אילן גילאון: ואנחנו לזה מחוקקים חוק.

אילן גילאון: על מה מחוקקים חוק?

אילן גילאון: כדי שלא נצטרך כל הזמן להיאבק על אותם דברים שהיינו בונים מאליהם?

אילן גילאון: מישהו היה מעלה על דעתו שבפינוי גוש קטיף היו אומרים לתושבים: לכו תדברו עם איסמעיל האנייה על הזכויות שלכם הלאה?

אילן גילאון: ואנחנו גם אתם במקרה הזה משום שהתושבים, הם קודמים בכל המקומות והמדינה צריכה לקבל אחריות.

אילן גילאון: ואני, נמאס לי לשמוע את העניין הזה שאין כסף.

אילן גילאון: השאלה המרכזית והיחידה שיש בה פוליטיקה זה מי מקבל ומי משלם, זה הכל.

אילן גילאון: אני רוצה לתת לכם רק דוגמה מלפני חודש:

אילן גילאון: אני לא יודע אם שמתם לב שאיזה שני בני דודים, פעם היו אחים ועכשיו בני דודים, עשו להם - -

<קריאה: - - -

אילן גילאון: אני לא שומע טוב, אני רוצה לשמוע שאני לא מדבר שטויות יותר מדי.

אילן גילאון: שני בני דודים, עשו להם הנחה ממיליארד שקלים למאה מיליון שקלים.

אילן גילאון: כלומר, השאלה המרכזית היא בסופו של דבר חלוקית.

אילן גילאון: וזה נובע מתוך כך שאנחנו לא יודעים לקבוע לעצמנו את מה שמגיע לנו.

אילן גילאון: שאזרחים במדינת ישראל לא יודעים לשאול כל יום מה הם נותנים לחברה שלהם אבל כל יומיים מה היא נותנת להם בחזרה.

אילן גילאון: מה, זה בכלל יעלה על הדעת?

אילן גילאון: אני הייתי בכל המקומות האלה.

אילן גילאון: אני מלווה אותם כי אני בא מתוך מקום כזה.

אילן גילאון: ואני חושב שלהיות "מניאק", תסלחו לי, בפוליטיקה, זה לדעת להגיד את המשפט שדברים שרואים מכאן לא רואים משם.

אילן גילאון: כאשר אתם שומעים את המשפט הזה, תדעו לכם שהחיים אבודים, שיש בעיה.

אילן גילאון: זאת הבעיה המרכזית.

אילן גילאון: ולכן, אדוני, אני אומר כי אני חושב – אני מעריץ את האחריות שלך אבל החוק הזה הוא בשל ונכון לקריאה ראשונה.

אילן גילאון: יושבים פה גם אנשי הקואליציה.

אילן גילאון: נדמה לי שיחד אתם יש לנו מספר מספיק.

אילן גילאון: אמנם זה קרה לנו גם בעבר עם חוק הקצבאות לנכים, שכמה אנשים חתמו ואחרי זה הצביעו נגד חתימתם אבל עליכם אני סומך, חברים.

אילן גילאון: נדמה לי שהחוק מוכן מכל הבחינות, פוליטית וציבורית ואזרחית לקריאה ראשונה, וחבל שאנחנו צריכים על כל דירה לעשות חוק כי זה בדיוק השיטה, כך היא עובדת – הפרד ומשול.

אילן גילאון: תפצל בין האנשים, תחליש את כוחם ותדון באותה בעיה.

אילן גילאון: ראיתי איך מפרידים כאן בין נכי CP לפוליו.

אילן גילאון: איך מסיתים את אלה מול אלה כדי להחליש.

אילן גילאון: ולכן, אני מגיע למסקנה המרכזית שהחלוקה היא אפילו לא שמאל וימין בחיים האלה כי מי שמסתכל על בני אדם בתור אינסטרומנטים, בתור כלים או מי שמסתכל עליהם בתור מטרות.

אילן גילאון: היום הכל כלי, הכל אינסטרומנטלי, הכל פרזנטטיבי, וזאת הבעיה המרכזית.

אילן גילאון: ולכן, כל אחד, בסוף הנפילה שלו יודע שהוא שם לבד לבדו, וזה צריך להיפסק.

אילן גילאון: אז לכן – 1.

אילן גילאון: קריאה ראשונה.

אילן גילאון: 2.

אילן גילאון: הדבר הזה צריך להמשיך כעיקרון לכל שאר החלוקות האחרות.

אילן גילאון: אין צדק אחר חוץ מצדק חלוקתי.

אילן גילאון: כל מי שמדבר על צדק מופשט זה לא מעניין.

אילן גילאון: עוני זה תוצאה לא נכונה של עושר.

אילן גילאון: נקודה, סוף פסוק, ואין הסברים אחרים, וצריך להפנים את זה טוב טוב טוב.

אילן גילאון: כל השאר, כמו שאומרים בהלכה שלנו ובזה אני מסיים, כל השאר פירושה הוא, כל השאר היא הסחה.

אילן גילאון: האוטובוסים שנוסעים ונוהרים, הכל זה הסחה.

אילן גילאון: בסופו של דבר תשאל אזרח מה הוא נותן ומה הוא מקבל בחזרה.

אילן גילאון: תודה.

אילן גילאון: בקריאה טרומית אולי אפשר לדון - - -

נאוה בוקר: אמרת הכל.

איתן כבל: תודה חבר הכנסת גילאון.

איתן כבל: אתה לא נרשמת אבל אני אתן לך תכף.

איתן כבל: איתן, הכלל הוא שאני לא צריך לנחש.

איתן כבל: בהלכה היהודית זה אסור.

איתן כבל: בהלכה היהודית אסור מנחשים ומאוננים.

אילן גילאון: מאוננים?

אילן גילאון: אז מה עושים כאן כל היום?

אילן גילאון: ראית ממשלה יותר...

איתן כבל: אוקי?

איתן כבל: אז אני מתנצל.

איתן כבל: אין שום סיבה שלא תדברו, בוודאי, אבל לפחות אלה שאיך אומרים?

איתן כבל: האמת שבמקרה הזה הגיעו לפני וגם... חאג' יחיא, בבקשה.

עבד אל חכים חאג' יחיא: אחרי - - -

איתן כבל: אוקי.

איתן כבל: אני כן מעדיף שנציג האוצר ידבר.

איתן כבל: האם אתה גם מייצג את הצוות של אביגדור יצחקי?

<דניאל מלצר: אני מייצג את משרד האוצר.

איתן כבל: אני לא סתם שואל את השאלה, זה לא חס וחלילה באיזה סוג של - -

יעל כהן-פארן: אבל אביגדור יצחקי היום תחת ממשרד האוצר, לא?

איתן כבל: אני מבין מה שאת אומרת.

יעל כהן-פארן: מי מייצג פה את אביגדור יצחקי?

איתן כבל: חברים, אני מודה לגברתי שעוזרת לי בעניין הזה אבל כיוון שאני מכיר קצת יותר, איך אומרים?

איתן כבל: לא סתם אני שואל את השאלה הזאת.

איתן כבל: זה לא בא ממקום של לפגוע או לעלוב במאן דהו על סמכותו היא סמכותו אלא כי בסוף בסוף הוא האיש שמוביל את התהליך, נכון להיום, במשרד האוצר, ת"פ אוצר.

איתן כבל: אתה נציג אגף תקציבים?

איתן כבל: נכון.

איתן כבל: אמנם אתם באותה אמבטיה אבל בצד השני של האמבטיה, כל אחד והצד שלו.

איתן כבל: אז אנא הצג את עמדתכם.

<דניאל מלצר: רפרנט רמ"י באגף תקציבים במשרד האוצר.

<דניאל מלצר: הנושא הזה נדון במועצת מקרקעי ישראל, בראשות שר האוצר לפני כחודשיים שלושה, בה הוחלט להקים ועדה לשמיעת התייחסויות לקריטריונים לאותם פיצויים.

<דניאל מלצר: כמו שאהרון ציין, חברי הוועדה הם אביגדור יצחקי, מנכ"לית משרד הפנים - - - להבנתי, אני רואה שפורסם נוסח של הוועדה לציבור, והתקבל.

<דניאל מלצר: לפי הנוסח אני מבין שכבר הועברו פניות לרשות מקרקעי ישראל בנושא - -

<לאה ורון: אולי תאיר את עיניה של הוועדה לגבי הנוסח שאתה אומר שפורסם.

<דניאל מלצר: יש לנו פה, אנחנו יכולים להעביר לחברי הוועדה, אין בעיה.

נורית קורן: למה לא העברתם אתמול?

נורית קורן: אני לא מבינה.

<לאה ורון: טוב שחיכינו לרגע הזה.

<דניאל מלצר: זה נוסח לציבור.

<דניאל מלצר: זה פורסם - - -

נורית קורן: אז אנחנו לא ציבור.

נורית קורן: באים לוועדה, אז מן הראוי, זה חומר שאתה רוצה להפיץ, להעביר אותו יום קודם לוועדה, עם כל הכבוד.

נורית קורן: נכון או לא, גברתי המנהלת?

<לאה ורון: כן, בהחלט.

<לאה ורון: זה היה משמש בסיס לדיון.

נורית קורן: מה זה החוצפה הזאת?

נורית קורן: זה לא בסדר.

נורית קורן: הגיע הזמן שאתם תלמדו לתת לנו את החומר בזמן שנוכל לעיין בו.

<אהרון מדואל: הם לא רוצים להציג את קריטריונים שהם מציעים לתושבי כפר שלם לחברי הוועדה.

<אהרון מדואל: קריטריונים שהם ביזוי, לעג לרש בבחינת - - -

<קריאות: ביזיון, פשוט ביזיון.

איתן כבל: חברים - - -

<דוד מזרחי: אני מרשות מקרקעי ישראל - - -

איתן כבל: אין לי בעיה, אנחנו מכירים אבל זה לפרוטוקול לא.

איתן כבל: אם אדוני רוצה להתייחס, תפוס מקום בשולחן ותוכל לדבר.

איתן כבל: בסדר?

איתן כבל: תוכל לומר את הדברים בצורה מסודרת, מכובדת.

<דניאל מלצר: אז אני רק אשלים: ביום ראשון הקרוב אמורה להתכנס הוועדה.

<דניאל מלצר: אביגדור יצחקי עם חברי הוועדה הנוספים צריכים לשבת, לשמוע - - -

<אהרון מדואל: לא זומנו.

איתן כבל: חברים, סליחה.

איתן כבל: בעניינים האלה אני אגן עליכם יותר טוב מאשר אתם תגנו על עצמכם.

איתן כבל: תנו לי, אני אתייחס.

איתן כבל: אבל כדי להתייחס, אני צריך לשמוע מה הוא אומר.

איתן כבל: תודה שאת מרגיעה אותי.

איתן כבל: בבקשה.

<דניאל מלצר: זהו.

<דניאל מלצר: אנחנו מחכים לקידום הוועדה הזאת כדי שנוכל - -

איתן כבל: ברור.

איתן כבל: בבקשה, נציג - - -

יעל כהן-פארן: רגע, אבל אפשר לבקש ממנו שיציג כמה מהקריטריונים כי אנחנו כאילו באפלה כזה?

איתן כבל: אני אתייחס לזה.

איתן כבל: בבקשה.

נורית קורן: לא רק זה, גם אני רוצה להעיר עוד הערה: תמיד כשיש הצעת חוק מקימים ועדה.

נורית קורן: כך עושים בכל דבר וזה פשוט לא להאמין.

נורית קורן: הם לא יכלו להקים את הוועדה ברגע שהגשנו את החוק?

נורית קורן: עכשיו הם עושים את זה?

יעל כהן-פארן: זה נקרא "קבורת חמור".

איתן כבל: בבקשה.

נאוה בוקר: זה כדי למשוך את הזמן ולסרבל את העבודה.

נאוה בוקר: לא להגיע לשום...

<דודי מזרחי: אני כלכלן מרשות מקרקעי ישראל.

<דודי מזרחי: הקריטריונים פורסמו לפני כחודשיים בסמיכות להחלטת המועצה - -

איתן כבל: איפה פורסמו?

<דודי מזרחי: פורסמו בשני עיתונים יומיים ובאתר רשות מקרקעי ישראל - -

איתן כבל: איזה?

איתן כבל: "נשסטרנה" ו...?

<דודי מזרחי: - - והראיה, שקיבלנו הערות ממספר רב של דיירי השכונה - - -

נורית קורן: חברי היקר מרשות מקרקעי ישראל, אתם יודעים שאתם באים לוועדה?

נורית קורן: זה החומר הרלוונטי לדיון, תשלחו לנו.

נורית קורן: הגיע הזמן שתבינו שחברי כנסת באו לעשות פה עבודה.

נורית קורן: אם אתם מונעים מאתנו חומר, זה לא בסדר.

איתן כבל: נורית, תודה.

<אהרון מדואל: הקריטריונים לא פורסמו - - -

איתן כבל: אהרון...

<דודי מזרחי: הקריטריונים פורסמו באתר האינטרנט.

<דודי מזרחי: אפשר להיכנס לאתר האינטרנט ולראות.

איתן כבל: סיים.

איתן כבל: סיימת?

איתן כבל: נציג משרד המשפטים כאן?

<איגי פז: כן.

<איגי פז: אני עורך דין מייעוץ וחקיקה, משרד המשפטים.

איתן כבל: קודם כל תגיד בהקשר להתייחסות של שרת המשפטים, משרד המשפטים, לגבי הליכי הקידום של החקיקה.

<איגי פז: כמו שאתה יודע, אני מייצג גם את משרד המשפטים אבל גם את הייעוץ המשפטי לממשלה ואת היועץ המשפטי לממשלה.

איתן כבל: רב זרועות אתה.

<איגי פז: מה לעשות?

<איגי פז: זה מה שהטילו עלינו.

<איגי פז: אני אגיד שלושה דברים, אני מקווה שבקצרה: דבר ראשון, לא חולקים על כך שצריך שהנושא הזה צריך להיפתר - - -

איתן כבל: פתיחה רעה.

<איגי פז: - - אנחנו חושבים שהדרך הנכונה לפתור את זה היא בדרך של החלטת מועצה ולא בדרך של הצעת חוק, כשם שאכן מקודמת החלטה ברשות מקרקעי ישראל, שמתבססת על עיקרון של המשק הכספי הסגור.

<איגי פז: אנחנו לא חושבים שזה נכון.

<איגי פז: במקרה הזה של כפר שלם, יש לו נסיבות מיוחדות.

<איגי פז: ולפתור את זה בדרך של הצעת חוק ייצור לנו השלכות רוחב לגבי מקרים אחרים שהנסיבות שלהן הן לא כמו הנסיבות של כפר שלם.

<איגי פז: לכן, אנחנו חושבים שמה שנכון לעשות הוא לתת למועצה, למועצת מקרקעי ישראל, להשלים את המהלך - -

נורית קורן: עד מתי?

נורית קורן: עד איזו שנה?

איתן כבל: תני לו לסיים.

נאוה בוקר: 50 שנה לא הספיקו להם.

<איגי פז: היה אפשר כבר עכשיו לבוא, יש קריטריונים מעודכנים, היה אפשר להעלות אותם לדיון במועצה אבל ההמלצה המשפטית שלנו היתה לא להעלות אלא כן לעשות את המהלך בשיתוף של התושבים ולא לעשות מהלך חד-צדדי, ולתת לתושבים להשמיע את דברם פעם נוספת לגבי הקריטריונים - -

נורית קורן: כמה פעמים כבר השמיעו את דברם?

<איגי פז: אנחנו כמובן מודעים לזה שיש ביקורת על הקצב שבו הדברים מקודמים אבל חשוב להדגיש שמ-2012, אני לא יודע על איזה מקומות שמעתם ועל איזה לא אבל מ-2012 יש החלטה על עיכוב הליכים כדי לתת למועצה להשלים את המהלך.

<איגי פז: יש החלטה על עיכוב הליכים, לפחות בכל השטח - -

נאוה בוקר: אנחנו ב-2016.

<קריאות: - - -

<איגי פז: - - דבר שלישי, עד עכשיו דיברתי פרוצדורלית, אני רוצה גם להגיד מהותית לגבי ההצעה: אני חושב שעקרונית חשוב להפריד בין דיירים מקוריים שהגיעו בשנות ה-50 - -

איתן כבל: אל תתחיל אפילו עם זה.

נאוה בוקר: סליחה, אני יזמתי את החוק הזה, אף משרד לא פנה אלי עד עכשיו.

נאוה בוקר: לא עם הערות, לא עם כלום.

נאוה בוקר: מה זה, מריחה של הזמן.

נאוה בוקר: פשוט בושה וחרפה.

איתן כבל: נאוה, אני רוצה לסכם, לא את הדיון אלא את החלק הזה.

<קריאות: - - -

נאוה בוקר: יש לכם מזל שאני צרודה היום.

איתן כבל: אני, ברשותכם – האמת היא, בואו אדבר אתכם בכנות: אחרי הדברים האלה?

איתן כבל: איך אומרים?

איתן כבל: אפילו אני לא ידעתי לזהות עד כדי כך, לא תיארתי לעצמי עד כמה אני צודק.

איתן כבל: גם אני, כשבאתי ואמרתי שיש לי פה נניח הסתייגויות מעניין כזה, מעניין כזה, ונתווכח - -

יעל כהן-פארן: הם מסתייגים מעצם החוק.

איתן כבל: אהרון שנייה.

איתן כבל: - - ולהתווכח על סעיפים כאלה ואחרים בתוך החוק, יהיה כך, יהיה כך, 96 או לא 96, כולם, 21, לא 21.

איתן כבל: דיון ענייני על ההצעה.

איתן כבל: פה אני אומר שיש לי צמרמורת, באמת.

איתן כבל: זה מה שהתכוונתי שמוליכים אתכם בכחש.

איתן כבל: נותנים לכם להעביר בטרומית את הצעת החוק כדי – זה כמו ההוא, המישהו הזה, שאתה קם כל בוקר ואתה רואה אותו מולך, אתה אומר: יאללה בואו נעביר לנו עוד כמה חודשים, יש פגרה, יש פה, יש זה - - -

נאוה בוקר: אוקי, אז בא תעזור לנו להעביר את זה בקריאה ראשונה היום.

איתן כבל: אני אעזור לכם.

<אהרון מדואל: מה המסקנה?

<אהרון מדואל: תעביר את זה לראשונה.

<אהרון מדואל: אתה אופוזיציה, בגלל זה באנו לפה.

<אהרון מדואל: עם כל הכבוד.

נאוה בוקר: סוף סוף יש הסכמה בין אופוזיציה לקואליציה.

נאוה בוקר: בא נעביר את זה.

איתן כבל: מרגע זה אני מדבר.

איתן כבל: לא, נורית.

נורית קורן: דקה.

נורית קורן: נתנו לנו להעביר את זה בטרומית, אוקי?

נורית קורן: יכלו להגיד לנו: אנחנו לא מעבירים את זה בוועדת שרים לחקיקה, ואז היינו יודעים שצריך לעבוד.

נורית קורן: אבל ברגע שהעבירו את זה לטרומית, כמו שאתה אמרת, היה צריך דיון ענייני.

נורית קורן: עכשיו, אני רוצה לדעת, סליחה משרד המשפטים, האם שרת המשפטים מודעת למה שהוא בא להגיד פה?

נורית קורן: כי שרת המשפטים - יכול להיות שלא, כי היא היתה בכנס לא מזמן, שנערך פה כנס לפני חודש או חודש וחצי ואמרה בפירוש שהיא רוצה - -

נאוה בוקר: הוא לא ידבר על דעת עצמו, עזבי.

איתן כבל: נורית סליחה.

איתן כבל: חברים, בבקשה.

איתן כבל: נורית, קודם כל - - -

נורית קורן: אני רק רוצה לבקש בכל לשון של בקשה – בואו נעביר את זה בקריאה ראשונה.

נורית קורן: את כל התיקונים נעשה אחר כך.

איתן כבל: תני לי להגיד לך, אני רוצה להעיר הערה פה: שאף אחד לא יתבלבל, אני מתכוון להעביר את זה בקריאה ראשונה, לא היום.

נורית קורן: תודה לך.

איתן כבל: אהרון, גם דב חנין, שאיך הוא אמר?

איתן כבל: הדיון הזה – תבין אהרון, בכל הרצון שלי לעזור לכם, אני לא אכופף את.

איתן כבל: .. אני, דיון ראשון אצלי תמיד זה דיון שאני בא להשמיע את הדברים, ההערות הכלליות.

איתן כבל: יש כללי משחק, יש כללי עבודה בבית.

איתן כבל: זה שאני מתכוון להעביר אותו פה בקריאה ראשונה, אני לא מתכחש.

נורית קורן: בסדר.

נורית קורן: אני מקווה שזה יקרה עד סוף המושב.

איתן כבל: שניה, אבל אני כבר אומר - - -

נאוה בוקר: אני מקווה מאד שהדיון הבא יהיה כמה שיותר מהר.

איתן כבל: לא, הדיון הבא יהיה כבר דיון על סעיפי החוק.

נורית קורן: מתי?

נורית קורן: עוד שבועיים?

איתן כבל: חברים יקרים, מרגע זה אני לא מרשה לאף אחד לדבר.

איתן כבל: אני רוצה לומר לכם את הדבר הבא: אתם הקשבתם לדברים.

איתן כבל: בכל הכבוד, אני אומר את זה גם לך נורית, ואני אומר לך את זה נאוה, ואני אומר לחברי האחרים, אילן ונציגי הממשלה: תראו, מסתבר שהסיפור הרבה יותר מורכב וקשה מאחורי הקלעים כי להעביר את זה בקריאה פה, בוועדה, ואנחנו נעביר את זה, אני כבר אומר את זה.

איתן כבל: נתווכח ונעביר את זה.

איתן כבל: הבעיה הגדולה היא, אני כבר אומר לכם, היא בתוך הקואליציה עצמה, בתוך השרים - -

יעל כהן-פארן: אז יש לנו פה חברי כנסת - - -

איתן כבל: שניה, זה לא - מהניסיון זה הרבה מותר מסובך ולכן, לבי לבי.

איתן כבל: זה לא מעגל ראשון של חקיקה שאני מתנהל סביבו או אילן, ואנחנו מכירים את זה שבסוף אתה מוצא את עצמך מגיע למליאה וזה מצב מביך.

איתן כבל: גם דרך אגב, אני מביא את זה ל - -

אילן גילאון: אתה הרבה יותר אחראי.

איתן כבל: - - אני מניח את זה על שולחן המליאה, ואני אעשה את זה, ולא ישבצו את זה בסדר היום או שאם אין הסכמה של הממשלה, עד שהם ישבו וזה, צריך 50 חברי כנסת - -

<קריאות: אבל זה משק סגור.

איתן כבל: חברים, אנחנו לא נכנסים לדיון, אתם מנהלים את הדיון אתי.

איתן כבל: אני לא הבעיה שלכם.

איתן כבל: אז אני כבר מודיע – קודם כל, כחלון, אני גם הודעתי לאביגדור יצחקי, שחשבתי שהוא יגיע לדיון הזה.

איתן כבל: זה היה חוסך לנו הרבה מאד כאבי ראש, - -

<לאה ורון: הוא גם היה מקדם את הוועדה.

איתן כבל: הוא היה מקדם את ההליך.

איתן כבל: סברתי, חשבתי שהוא עומד להגיע גם - - -

<אהרון מדואל: לוועדת הפנים הוא מגיע לכל דיון.

<אהרון מדואל: הוא קיבל כבר הסכמה שזה לא הולך לשום מקום אז הוא לא הגיע.

איתן כבל: לא, שניה.

איתן כבל: הוא אמור היה להגיע.

איתן כבל: הוא יגיע לדיון הבא.

איתן כבל: אני מבקש גם מדניאל וגם מאיגי פז להניח בפנינו, להעביר לוועדה ולא לשלוח את הוועדה לאתר האינטרנט אלא להעביר למנהלת הוועדה נוסח מוצע לדיון.

איתן כבל: אוקי?

איתן כבל: חבר הכנסת חאג' יחיא, בבקשה.

עבד אל חכים חאג' יחיא: אני אתחיל בזה, כבוד היושב ראש, שיש לנו פה שלושה חברי כנסת מהליכוד.

עבד אל חכים חאג' יחיא: נכון שהם בקדנציה הראשונה אז כנראה שגם הכללים שמבחינתם הם צריכים להבהיר אותם.

עבד אל חכים חאג' יחיא: זו הצעה שלכם.

עבד אל חכים חאג' יחיא: התמיכה של האופוזיציה, אני חושב שהיא נמצאת.

עבד אל חכים חאג' יחיא: נשאר שאתם תאבקו מתוך הקואליציה ולא תישארו כמו רובוטים - -

נורית קורן: בעזרת השם זה יהיה.

עבד אל חכים חאג' יחיא: - - משמעת, משמעת.

עבד אל חכים חאג' יחיא: וזה, אם אתם רוצות לקדם את זה, אני לא רוצה שבקדנציה הבאה, שזה יתחיל מחדש כמו שדיברנו הבוקר, שדב חנין התחיל וזה לא קודם ונשאר, ויש עוד קדנציה שמקדמים את זה.

עבד אל חכים חאג' יחיא: זה הדבר הראשון.

עבד אל חכים חאג' יחיא: כל מה שאני שומע פה ממשרדי הממשלה ומהמנהל זה מריחה ועוד ועוד.

עבד אל חכים חאג' יחיא: הרי זה עבר בטרומית לפני כאר

עבד אל חכים חאג' יחיא: בעה חודשים, אם אני לא טועה - -

<אהרון מדואל: יותר.

עבד אל חכים חאג' יחיא: אפילו יותר.

עבד אל חכים חאג' יחיא: אז כל הזמן הזה היה מספיק שהממשלה תקים את הוועדות, תבדוק, ותבוא עם עמדה נחרצת, כן או לא, וזה חשוב.

עבד אל חכים חאג' יחיא: עכשיו, יש מהצד השני, שזה חשוב לי לפרוטוקול, לרשום כמה נקודות: אנחנו מדברים על שכונה שקמה על חורבותיה של סאלמה.

עבד אל חכים חאג' יחיא: יש אנשים, יש פליטים, יש נפקדים שיש להם עדין זכויות, וזה אני רוצה שיהיה רשום פה.

עבד אל חכים חאג' יחיא: אני בעצמי השתתפתי בהפגנה בזמנו, שחיללו את בית הקברות שם.

עבד אל חכים חאג' יחיא: אני ראיתי את השלדים, שזה היה עבודה של "חלמיש".

עבד אל חכים חאג' יחיא: אני החזקתי ביד את השלדים של הקברים, ולזה גם אין התייחסות כי זה גם אנשים שלא כל כך חשובים ואין להם כבוד המת, והם ממשיכים לחפור.

<אהרון מדואל: אגב, אתם הוזעקתם לכם בעקבות פנייה של תושבי כפר שלם - -

עבד אל חכים חאג' יחיא: אני יודע.

עבד אל חכים חאג' יחיא: אני הייתי אחד מהאנשים שהפגינו שם, מול המשרדים של "חלמיש" ועל החילול של בית הקברות.

עבד אל חכים חאג' יחיא: פשוט הם הרסו את הכל, הם הוציאו את הכל ופתחו את השטח, ועל הקברים האלה, כאילו שזה לא בני אדם.

עבד אל חכים חאג' יחיא: לכן, אני רוצה גם להעלות את הנקודה הזו, שגם הממשלה צריכה להבין שגם לנפקדים יש את הזכויות ויש את האפוטרופוס, ועד שיהיה הסדר, יהיה הסדר אבל צריך גם את זכותם לשמור.

איתן כבל: תודה רבה לך.

עבד אל חכים חאג' יחיא: עוד משפט אחד:

עבד אל חכים חאג' יחיא: בקשר למה שחברת הכנסת יוליה דיברה – אז מה אם החוק הזה יעבור ויש מקרים דומים שהוא חל עליהם?

עבד אל חכים חאג' יחיא: יש מקרים אחרים שהם דומים - הפינוי בינוי יהיה תקדים, זה מה שהיא דיבר, שזה יהיה תקדים ויהיה למקומות אחרים ויהיה אפשר להעתיק אותו.

עבד אל חכים חאג' יחיא: אז אם הוא מתאים למקומות אחרים, למה לא להעתיק אותו?

עבד אל חכים חאג' יחיא: זה לא בושה וזה לא צריך להיות חסר.

עבד אל חכים חאג' יחיא: תודה רבה.

איתן כבל: תודה לך.

<אהרון מדואל: איתן מילה אחרונה: לא קיבלתי תשובה מהיועצת המשפטית לגבי זה שמדובר בתיקון לחוק פינוי בינוי (אזורי שיקום), שחל רק על כפר שלם, שכונת נחלאות בירושלים והרובע היהודי בצפת.

<אהרון מדואל: אני מבקש התייחסות לזה.

<אהרון מדואל: אתם לא יכולים לבוא ולומר חוק לוקאלי, חוק מקומי, ואני רוצה התייחסות לכך שמדובר הן בהחלטת ממשלה והן בחוק במשק כספי סגור.

<אהרון מדואל: כלומר, שאין ולו אגורה גם בפינויים שאיתן היה שותף להם בכפר שלם בשנות ה-90, מדינת ישראל לא השקיעה אגורה שחוקה.

<אהרון מדואל: כלומר, אין פה שום העמסה תקציבית, לא צריך פה אישור תקציבי לחוק.

<אהרון מדואל: אני אבקש התייחסות לשתי הנקודות האלה, שיש חוק על כפר שלם ותיקון לחוק, וזה משק כספי סגור, שאין צורך של התייחסות של האוצר פה לסוגיה הזאת.

<אהרון מדואל: הערה אחרונה לגבי יוליה – מה שהיא משווה אותנו כרגע לפינוי בינוי, ההשוואה היא לא נכונה.

<אהרון מדואל: ההשוואה היא למושבים ולקיבוצים - - -

איתן כבל: אהרון, למה לך? תקשיב שניה.

איתן כבל: אתה חופר לעצמך עכשיו חפירות.

איתן כבל: למה לך עכשיו להתייחס לדברים שלה?

איתן כבל: עזוב את זה.

איתן כבל: אני מנסה להגיד לך את הדבר הבא: תראה, המדינה חולקת עליך.

איתן כבל: המדינה, אני אומר את זה עכשיו במובן הזה, המדינה חולקת עליכם, עלינו, מניחי הצעת החוק לגבי העניין הזה האם משק סגור הוא הכלי?

איתן כבל: קודם כל, האם פה נאמר בצורה מפורשת שזה משק סגור?

איתן כבל: אנחנו מסכימים שכלי כזה יכול לצאת לפועל רק במשק סגור, פעם אחת.

איתן כבל: פעם שניה, האם המשק הסגור הזה יספיק כדי – וכאן אולי נקודת המחלוקת - -

השאלה מה הגודל של המשק הסגור?

איתן כבל: חבר'ה, אני מדבר שוטף.

איתן כבל: שלום אדוני, חברי הטוב.

איתן כבל: מה שאני מנסה להגיד כך: אני מכין את הדברים גם לדיון הבא, ואנחנו נקבע אותו במהירות.

<אהרון מדואל: יש פה שמאות - - -

איתן כבל: שניה.

איתן כבל: אתה יודע?

איתן כבל: זה כמו שני אנשים שאופים את אותה עוגה מאותו ספר.

איתן כבל: אחד יוצאת לו "בטן גב", ואחד יוצאת לו עוגה חבל על הזמן.

איתן כבל: ושניהם קראו את אותו דבר, וכל אחד יצא לו משהו אחר.

איתן כבל: כולם קוראים את החוק.

איתן כבל: חלק מפרש אותו לשיטתך, והמדינה מפרשת אותו - -

<לאה ורון: שהיא בכלל רוצה החלטה - - -

איתן כבל: - - עוד לפני מועצת מקרקעי ישראל, עוד לפני הכל, אלא פרשנות של החוק עצמו לשיטתה של המדינה.

איתן כבל: היא אומרת שהקריטריונים כפי שהם מופיעים נכון לרגע זה בחוק, יחייבו את המדינה להשקעות אסטרונומיות.

<קריאה: זה שהפקידים לוקחים את זה - - -

<אהרון מדואל: - - -

איתן כבל: חברים, אהרון, נתתי לך מעל ומעבר.

איתן כבל: אני לא מתווכח.

איתן כבל: קודם כל, חשוב לי שלדברים שלא נחשוב שזה, יש לך כביש שאתה נוסע עליו ובלי בעיה כי זה אומר, ואני אומר את זה גם לשותפים שלי בתוך החקיקה ולכם, תושבי השכונה, שהדיון, כפי שנאמר לכם בחדרים סגורים מצד אחד, אני טוען שזה רק כדי לנפנף אתכם, והמציאות היא ארוכה יותר, היא קשה יותר, היא מורכבת יותר.

איתן כבל: אני מכיר את הדברים האלה ולכן, אני רוצה שאנחנו ניכנס לתהליך הזה בעיניים פקוחות.

איתן כבל: ומשפט אחרון שאני רוצה לומר, ברשותכם: גברתי מנהלת הוועדה, אני הולך לקיים דיון עוד לפני סוף המושב הזה, בזמן הכי קרוב.

איתן כבל: לא מעניין אותי מה הממשלה תעשה, אני כבר אומר את זה עכשיו.

איתן כבל: אם היא רוצה, שתבוא ותפיל את זה בישיבת הוועדה או שהם יגידו לי: אדוני היקר, אנחנו מבקשים למשוך את החוק והם יפנו לנציגים שלהם למשוך את החוק.

איתן כבל: דבר אחד אני לא מוכן: שיכדררו לי את הראש.

איתן כבל: זאת אומרת, שאני יהיה שותף לאיזה משחק, חבר הכנסת יעקב אשר.

איתן כבל: זאת אומרת, שאנחנו מכירים את זה - -

ראינו את זה בקדנציה הקודמת.

איתן כבל: כן, שאנחנו עושים את הכל ב"כאילו".

איתן כבל: אנחנו שותפים בכלל לאיזו שהיא הצגה שאף אחד לא מתכוון באמת.

איתן כבל: אז אני אומר שלפחות יש לנו בוועדה כל כך הרבה עניינים ונושאים על סדר היום, דחופים, חשובים.

איתן כבל: אני אומר גם אם לא יותר, לא פחות.

איתן כבל: לכן, אני לא רוצה שאנחנו פה נוליך אתכם בכחש חס וחלילה.

איתן כבל: אני ארמה את עצמי וכולנו נהיה שותפים לרמייה אחת.

איתן כבל: אני לא מוכן לזה.

איתן כבל: לכן, אני אומר יקבע דיון, ובדיון הזה אני אתבע מהממשלה ומהקואליציה לומר את הדברים שלהם בצורה הכי ברורה.

איתן כבל: אתם יודעים לעשות את העבודה שלכם, אתם תעשו את העבודה שלכם, העבודה הפוליטית והעבודה האחרת שאתם יודעים לעשות, ואני אומר לך את זה נאוה, ואני אומר את זה לנורית שיצאה, את מובילה את החוק, ואני חתום על החוק מצדך.

איתן כבל: יש כאן חברים נוספים שחתומים, דב חנין ויעקב מרגי.

איתן כבל: אני אומר את זה - -

<אהרון מדואל: מיקי זהר הצטרף גם לחוק הזה.

איתן כבל: כן, בסדר, זה כתוב באותיות קטנות.

אילן גילאון: אתה רוצה לגרום לו שוב לאיים לעזוב את הכנסת?

איתן, מה הולך להיות בישיבה הזאת?

איתן כבל: הקראת החוק.

<אהרון מדואל: לפני תום המושב, איתן.

איתן כבל: כן, אני אמרתי.

איתן כבל: אני אומר יעקב אשר, שמתי, סידרתי - -

<לאה ורון: תקרא את הנוסח שהממשלה תניח בפני הוועדה - - -

זה שהפקידים יבינו את זה.

איתן כבל: כן, כן.

איתן כבל: חד משמעית.

איתן כבל: אנחנו הולכים לעסוק בהקראה, והממשלה צריכה להביא, אני אומר פה לנציג, ה"תמנון" שמייצג כמה וכמה גופים - -

<לאה ורון: בסדר, אנחנו צריכים את הנוסח מהממשלה קודם.

איתן כבל: - - אז איך אומרים?

איתן כבל: אני לא רוצה שאתם תבזבזו את זמנכם, שלא נבזבז את זמננו.

איתן כבל: מגיעים כאן אנשים, כולם אנשים מאד מאד... את רוצה בכל זאת לומר כמה מילים?

איתן כבל: חברת הכנסת יעל פארן.

יעל כהן-פארן: תודה רבה.

יעל כהן-פארן: אני לא חתומה על הצעת החוק וראיתי למה, כי היא הונחה יומיים לפני שהושבעתי.

יעל כהן-פארן: זה לא בסדר.

יעל כהן-פארן: כל הכבוד על ההצעה.

<קריאה: איתן, תבקש לעצור את ההצעה ברמ"י בינתיים.

איתן כבל: אם הייתי יכול גם להוציא הודעה לעצור את כל הממשלה הייתי עושה את זה.

<קריאה: - - -

<קריאות: אבל תקשיב, איתן - - -

איתן כבל: סליחה, חברת הכנסת מדברת.

יעל כהן-פארן: אני רוצה לומר כמה דברים: קודם כל, כל הכבוד כבוד היושב ראש גם על האסרטיביות, ואני חושבת שצריך להפגין אפילו עוד יותר אסרטיביות מול הממשלה שבעצם אמרה פה בצורה מאד ברורה שהם לא רוצים את הצעת החוק הזאת.

יעל כהן-פארן: הם רוצים החלטה של המנהל, של רשות מקרקעי ישראל, וזה צריך לבוא מהכנסת ומהוועדה שזה פשוט ל מקובל עלינו.

יעל כהן-פארן: יש כאן כנסת, ויש פה ריבונות של הכנסת, ואם הכנסת רוצה לחוקק הצעת חוק בעניין הזה כי ראש הממשלה כבר מורח את התושבים והכנסת.

יעל כהן-פארן: אתם יודעים מי הגיש את ההצעה הראשונה?

יעל כהן-פארן: גלעד ארדן וקבוצת חברי כנסת ב-2007 בכנסת כשהוא היה באופוזיציה - -

איתן כבל: יש עוד הצעות לפני.

יעל כהן-פארן: ברור, אבל כשהוא היה באופוזיציה היה לו מאד קל לבוא עם הצעת חוק כזאת.

יעל כהן-פארן: היום הוא שר בממשלה.

יעל כהן-פארן: עכשיו תשמעו, הממשלה כאן זה לא סתם, היום באים ואומרים דיור, דיור, אנחנו רוצים לפתור את בעיית הדיור.

יעל כהן-פארן: ואז, במחי יד יבואו ויפנו כמו שהם פינו את גבעת עמל וכמו שיש היום איומים על שכונת הארגזים - היום ההוצאה לפועל אמורה להגיע.

יעל כהן-פארן: אני רוצה לומר בהקשר הזה שהממשלה מאד חוששת מהצעת החוק הזאת כי היא תקדים להצעת חוק של שכונת הארגזים שגם מונחת על השולחן, ואני לא יודעת אם יש גבעת עמל אבל אני בטוחה שיש.

יעל כהן-פארן: אולי צריך לחשוב איך פותרים את כל הבעיות האלה.

יעל כהן-פארן: אני לא אומרת בגלל זה לדחות, חס וחלילה, את הצעת החוק של כפר שלם - -

איתן כבל: אל תבהילי אותם יותר מדי.

יעל כהן-פארן: - - אבל חברי כנסת השותפים כאן, יש פה עוד בעיות ושכונות שנפגעות מתוך אותה גישה, שאנחנו ניתן ליזמים את הקרקע והם יפתרו את הבעיות של התושבים.

יעל כהן-פארן: מוכרים את הקרקע עם התושבים.

יעל כהן-פארן: זה בלתי מקובל עלינו.

יעל כהן-פארן: אנחנו צריכים להגיד את זה ככנסת, כוועדה, שהדברים צריכים להיפתר אחרת, וכמו שאמר חברי, חבר הכנסת גילאון, לא רואים את האנשים.

יעל כהן-פארן: צריך לראות את האנשים, ואם אנחנו צריכים להביא את הממשלה להיות אלה שרואים את האנשים, אז זה התפקיד שלנו, אתה יודע, בשביל זה אנחנו פה.

יעל כהן-פארן: ההצעה הזאת צריכה לעבור, בעיני, קריאה שנייה ושלישית עוד במושב הזה איתן.

נאוה בוקר: אני שומעת את הדברים האלה ואני חושבת, איתן, אולי נקיים את הדיון תוך שבוע שבועיים?

איתן כבל: יקבע דיון בהקדם.

<אהרון מדואל: אבל מזכירת הוועדה אומרת שהיא ממתינה לנוסח מהממשלה.

<אהרון מדואל: איזה נוסח בדיוק?

איתן כבל: אהרון תגיד, אתה גם מנהל אותנו?

איתן כבל: תרשה לי, אהרון.

<לאה ורון: ואני מנהלת את הוועדה, אני לא מזכירה שלה.

<לאה ורון: עם כל הכבוד הראוי.

איתן כבל: כן, בבקשה.

איתן כבל: שם ותפקיד.

<אביעד עקיבא: אני מכפר שלם, מהוועד.

<אביעד עקיבא: תראה, יש לנו שנים של ניסיון.

<אביעד עקיבא: גם במקרים כמו שלך, שאתה לא מעביר לנו, לפחות תוציא מהם בהסכמה שכרגע, אם אתה לא מעביר לקריאה ראשונה, יש לנו הרבה ניסיון עם ועדות.

<אביעד עקיבא: אתה יכול לכפות עליהם שיעצרו את הוועדה שלהם בשביל שאתה מבקש דיון נוסף.

<אביעד עקיבא: אם הם לא נותנים לך הסכמה שהוועדה נדחית - -

איתן כבל: אז אני אעצור את החוק?

<אביעד עקיבא: לא, תעלה אותו לקריאה ראשונה.

<אביעד עקיבא: איתן, כל השנים עשו אצלנו ככה.

<אביעד עקיבא: כשרצו להרוס, תמיד יו"ר הוועדה היה אומר: אתם רוצים את ההריסה או שאני מקדם, והם עצרו והגיעו להסכמות והבנות.

איתן כבל: אביעד, תרשה לי.

איתן כבל: באמת - - -

<אביעד עקיבא: יש לנו ניסיון רב בנושא הזה.

איתן כבל: גם לי.

איתן כבל: אביעד, ברשותך, בואו לא תנסו להיות יותר חכמים אפילו ממה שאני מציע.

איתן כבל: אני מנסה להגיד לכם שלצערי, אין לי מנופים על הממשלה.

איתן כבל: אביעד - -

<אביעד עקיבא: בוועדה יש לך.

איתן כבל: תאמין לי, נמצא כאן לפניך אחד האנשים שמכירים את סמטאות הכנסת, איך אומרים?

איתן כבל: אני מרשה לעצמי, ואילן ידידי יעיד - מעטים מכירים את רזי העבודה הפרלמנטרית כמו שאני מכיר ואת התרגילים פה.

איתן כבל: האמן לי, כשאני באתי ואמרתי עכשיו שבדיון הבא אני מתחיל הקראה ולהעביר בקריאה ראשונה, זה הכלי, לפחות שלי, כוועדה, הכלי הכי אפקטיבי.

<אביעד עקיבא: אז עוד שבוע תכנס את הוועדה.

איתן כבל: לא, שניה.

איתן כבל: אביעד, ברשותכם, אמרתי לכם שאני מביא את זה.

איתן כבל: אני מתכוון להעביר את זה עוד במושב הזה בקריאה ראשונה.

איתן כבל: זו הדרך שלי לגרום לממשלה להתקדם, זו הדרך שלי גם לגרום לממשלה לקבל החלטות בתוכה.

איתן כבל: גם מצדי – אני אתנגד אבל כמובן שהם יכולים לבוא ולהגיד ככל העולה על רוחם, וזאת כנראה המגמה.

איתן כבל: אני, ברשותכם, רוצה לסכם ולומר - - -

<אבשלום בן דוד: אני רוצה לומר כמה מילים.

איתן כבל: קצר.

איתן כבל: שם ותפקיד.

<אבשלום בן דוד: אני חבר ועדת כפר שלם.

<אבשלום בן דוד: אנחנו, אחת הסיבות שהיו לנו התלבטויות לאן להעביר את החוק הזה, והעברנו את זה אליך בגלל שאתה חף מלחצים.

<אבשלום בן דוד: אתה באופוזיציה ולא בקואליציה, ואנחנו נשבור כבר את הראש עם כל הנושא הזה של הקואליציה, עם כל המשחקים שם הפוליטיים אבל אנחנו מבקשים ממך גם בתור חבר שלנו, מאד יקר, שבנפשו הדבר הזה של כפר שלם, גם בתור איש אופוזיציה שחף מכל לחצים, שאתה תלך עם העניין הזה עד הסוף, ואנחנו נעשה את העבודה שלנו עם הקואליציה.

איתן כבל: אני אומר לך כך: קודם כל, תודה על האמון.

איתן כבל: אתה יודע, אני מאלה שאומרים: אתם לא רוצים?

איתן כבל: אין בעיה, תיקחו את זה לאן שאתם רוצים.

<אבשלום בן דוד: אנחנו עומדים על זה שזה יהיה אצלך.

איתן כבל: קודם כל, אין לי בעיה עם זה.

איתן כבל: נקודה שנייה שאני רוצה לומר לך: את שלי אני אעשה.

איתן כבל: למרות זאת, אני רוצה לומר לך שהממשלה מרמה אתכם - -

נאוה בוקר: אני חושבת שמי שמעכב זה הפקידים.

נאוה בוקר: הממשלה, אנחנו העברנו את זה בוועדת שרים בתמיכת משרד המשפטים ומשרד האוצר.

איתן כבל: נאוה חברתי, יקירתי, אני אומר לך את זה מהניסיון, ולא סתם אני עשיתי את זה.

איתן כבל: אני לא חולק עליך אבל גם פקיד, ברצות השר באמת, גם מטאטא יורה.

איתן כבל: אהרון, אני אומר את זה לסיום ואני מסיים את הדברים: אנחנו נקיים דיון ונעביר את זה בקריאה ראשונה כבר במושב הזה.

איתן כבל: אני רק אומר לכם, מהדברים שעולים כאן, ואני מציע שתבדקו את עצמכם: מרמים אתכם, הממשלה מרמה אתכם.

איתן כבל: תודה רבה.

איתן כבל: הישיבה נעולה.

<קריאה: ברשותכם, נציג רמ"י פה?

<קריאה: אני רוצה לבקש ואני מקבל את בקשתו של חבר הכנסת אילן גילאון שהסב את תשומת הלב שלי: אין לנו כלים עכשיו אבל אני מבקש שלפחות בתקופת הדיונים כאן, לאן שזה ילך – ילך.

<קריאה: כמו שמקימים את הוועדות כדי לכדרר אותנו, אז אני פונה אליכם בבקשה, ואני אומר את זה, ואנא הבא את זה לידיעת יושב ראש רמ"י וגם מנהל רמ"י, שוועדת הכלכלה מבקשת שכל עוד מתקיים כאן דיון בעניין הזה, נא לעצור את כל הליכי הפינוי.

<קריאה: תודה רבה.

<קריאה: הישיבה נעולה.